Colchicaceae
Colchicaceae, tidløsfamilien, familie af enkimbladede planter med stængelknold og ofte rosetstillede blade. Arterne er som regel meget giftige på grund af indhold af alkaloider, bl.a. colchicin, som findes i tidløs.
Familien omfatter efter den nyeste opfattelse også familien Uvulariaceae; se dækfrøede. Colchicaceae tilhører liljeordenen, Liliales, og er nærtbeslægtet med bl.a. Alstroemeriaceae og Luzuriagaceae.